“ทรัมป์” ฟุ้งเศรษฐกิจสหรัฐฯพ้นวิกฤต พร้อมก้าวสู่ยุคเฟื่องฟูกว่าเดิม!
ประธานาธิบดี “โดนัลด์ ทรัมป์” ฟุ้งเศรษฐกิจสหรัฐฯ ผ่านพ้นช่วงวิกฤต พร้อมก้าวสู่ยุคเฟื่องฟูกว่าเดิม!
ประธานาธิบดี “โดนัลด์ ทรัมป์” ฟุ้งเศรษฐกิจสหรัฐฯ ผ่านพ้นช่วงวิกฤต พร้อมก้าวสู่ยุคเฟื่องฟูกว่าเดิม!
5 ก.พ. 2563

นายโดนัลด์ ทรัมป์ ประธานาธิบดีสหรัฐฯ แถลงนโยบายประจำปี (State of the Union) ต่อสภาคองเกรสเมื่อช่วงเช้าวันนี้ (5 ก.พ.63) ตามเวลาประเทศไทย ตามคำเชิญของนางแนนซี เพโลซี ประธานสภาผู้แทนราษฎรสหรัฐฯ
โดย ทรัมป์ ได้กล่าวสุนทรพจน์ในหัวข้อ “The Great American Comeback” ระบุว่า “เศรษฐกิจสหรัฐฯ กำลังเติบโตอย่างสดใส และช่วงเวลาแห่งความหม่นหมองทางเศรษฐกิจได้ผ่านพ้นไปแล้ว”
“เรากำลังก้าวเข้าสู่ช่วงเวลายอดเยี่ยมอย่างที่ไม่สามารถจินตนาการได้ โดยเศรษฐกิจสหรัฐฯ มีการขยายตัวที่ดีที่สุดเท่าที่เคยเป็นมา และนโยบายเศรษฐกิจของเราก็แข็งแกร่งที่สุดอย่างไม่เคยเกิดขึ้นมาก่อน”